 Haweenka Soomaaliyeed oo ah barbaariyaasha iyo saldhiga ummadda ayaa waxa ay leeyihiin taariikh lagu xasuusto, waxayna door muuqda ka soo qaateen howlo badan oo horumar iyo waxtar u leh dalka iyo dadka Soomaaliyeed, waxaana lagu xusuustaa halgankii gumeysiga dalka looga saaray oo ay astaan u ahayd Xaawo-Taako oo ka mid ahaa halyeeyadii dalka u soo halgamay, sidoo kale haweenku waxay qeyb weyn ka soo qaateen ololihii barashada far-soomaaliga oo kaalin hormuudnimo ah ay ka soo cayaareen, sidoo kale gurmadkii loo sameeyay dadkii ku waxyeeloobay abaartii la magac baxday Abaartii daba dheer, waxayna sidoo kale kaalin ku lahaayeen maamulladii dalka soo maray, mar kastana waxay ahaayeen haatanna yihiin kuwo u taagan danta iyo maslaxada Ummadda Soomaaliyeed. 